Diari Oficial de la Generalitat Valenciana


Sumari del DOGV 4246, del 10-05-2002 (2002/4765)

ORDE de 2 de maig de 2002, de la Conselleria de Benestar Social, per la qual es convoquen 26 beques per a la realització de pràctiques de perfeccionament formatiu en les distintes unitats administratives de la mencionada conselleria.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4765


Data del document
:   02-05-2002

Organisme emissor
:   Conselleria de Benestar Social

Tipus de document
:   Ordre

Descriptors 

:   * professió de la informàtica
    * professió de la comunicació
    * professió jurídica
    * ajuda pública
    * assignació per estudis
    * suport econòmic

ORDE de 2 de maig de 2002, de la Conselleria de Benestar Social, per la qual es convoquen 26 beques per a la realització de pràctiques de perfeccionament formatiu en les distintes unitats administratives de la mencionada conselleria. [2002/X4765]
  
La Conselleria de Benestar Social convoca la concessió de 26 beques destinades a diplomats i llicenciats universitaris per a la realització de pràctiques professionals, a fi de facilitar la formació complementària, l'adquisició de noves aptituds i l'especialització i el perfeccionament curricular, en l'àmbit de l'administració Pública Valenciana.
  
D'altra banda i a fi d'ampliar la protecció social s'ha reservat una quota per a persones amb discapacitats físiques i sensorials.
  
L'anterior actuació es troba arreplegada en els objectius i activitats del programa 311.10 Direcció i Serveis Generals, i hi ha prou consignació pressupostària en la Llei de Pressupostos de la Generalitat Valenciana per a l'exercici de 2002.
  
En virtut de les facultats que em confereix el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar concurs públic per a la concessió de 26 beques per a la realització de pràctiques de perfeccionament formatiu en determinades unitats administratives de la Conselleria de Benestar Social i aprovar les bases que regulen aquesta convocatòria i que apareixen en l'annex I i el model d'instància en l'annex II.
  
Article 2
  
Les ajudes tindran un import màxim global de 108.248,40 euros, que s'imputaran a càrrec de l'aplicació pressupostària 31.83.30.368.97.2, línia de subvenció T 1.819/000/02 del pressupost de la Generalitat Valenciana per a l'any 2002.
  
Article 3
  
Escaurà al secretari general de la Conselleria de Benestar Social la resolució de la convocatòria, així com la facultat d'adoptar les resolucions necessàries per al desenvolupament i l'execució d'aquesta i complir el que disposa l'article cinqué, apartat h) del Decret 108/1992, de 6 de juliol, del Govern Valencià, pel qual es regula la concessió de beques, i en la Resolució del conseller de Benestar Social de 30 de gener de 2001.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta ordre podrà interposar-se recurs potestatiu de reposició davant el conseller de Benestar Social, en el termini un mes des de la seua publicació, segons els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 2 de maig de 2002
  
El conseller de Benestar Social,
  
RAFAEL BLASCO CASTANY
  
ANNEX I
  
Bases de la convocatòria per a la concessió de 26 beques per a la realització de pràctiques professionals en les distintes unitats administratives de la Conselleria de Benestar Social.
  
Primera. Objecte
  
Les beques tenen per objecte facilitar la formació complementària, l'adquisició de noves aptituds i l'especialització i el perfeccionament curricular, en l'àmbit de l'administració Pública Valenciana.
  
Segona. Nombre de beques, classes i titulació exigida
  
Els aspirants hauran d'estar en possessió de la titulació que a continuació s'expressa, segons la classe de beques que sol·liciten:
  
Classe A: persones llicenciades en Dret: Nombre de beques: 17
  
Classe B: persones llicenciades en Ciències de la Informació. Nombre de beques: 5
  
Classe C: persones que hagen superat els estudis de primer cicle (tres primers cursos aprovats) d'informàtica. Nombre de beques: 4
  
Total beques convocades: 26
  
Amb l'objecte d'ampliar la protecció social, almenys dos de les beques de les convocades s'han previst per a la seua provisió per persones amb discapacitat física o sensorial, per a això hauran de tenir acreditada l'esmentada qualificació de minusvalidesa en un grau igual o superior al 33%.
  
Tercera. Dotació, duració i pagament de les beques
  
Les beques de classe A i B estan dotades cada una d'elles amb 860,42 euros i les de classe C estan dotades amb 680,11 euros. D'elles es descomptarà la retenció corresponent a l'impost sobre la renda de les persones físiques, sent l'import total de les 26 beques de 108.248,40 euros, que es pagaran a càrrec de l'aplicació pressupostària 01.65.64.009.46.1, línia de subvenció T 1.819/000/02 del pressupost de la Generalitat Valenciana per a l'any 2002.
  
L'import de la beca s'abonarà mensualment, amb certificat previ del cap del servei on el becari realitze la pràctica.
  
El període de duració de les beques començarà el dia indicat en la resolució d'aquesta convocatòria, la qual serà publicada en el Diari Oficial de la Generalitat Valenciana, i finalitzarà el 31 de desembre de 2002. No obstant això, l'esmentat període podrà prorrogar-se a l'exercici 2003 i fins un màxim de 12 mesos, inclòs el període de pròrroga, sempre que existisca consignació pressupostària adequada i suficient en el pressupost de la Generalitat Valenciana per al mencionat exercici.
  
Quarta. Formalització i termini de presentació de sol·licituds
  
Les persones aspirants a la beca presentaran en el termini de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, una sol·licitud, segons model que es detalla en l'annex II. Els candidats hauran de presentar la mencionada sol·licitud al registre general de la Conselleria (passeig Albereda, 16, de València) o per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant junt amb la fotocòpia compulsada del seu document nacional d'identitat (DNI), la següent documentació que acredite els mèrits al·legats:
  
- Currículum, en què es farà constar les dades personals, acadèmics i professionals i una fotografia grandària carnet de l'aspirant.
  
- Fotocòpia compulsada del títol o expedient acadèmic - o del depòsit de les taxes per a l'expedició del títol, si és procedent- i certificat oficial de qualificacions ?o fotocòpia compulsada- amb expressió de la seua nota mitjana, d'acord amb el RD 1.497/87, de 27 de novembre.
  
- Certificats o acreditacions de les circumstàncies que proven la preparació de la persona candidata.
  
- Memòria, d'una extensió màxima de 15 folis sobre el tema que més endavant es precisarà.
  
- Declaració responsable de no tenir cap relació laboral fixa i d'estar al corrent en les seues obligacions fiscals.
  
- Declaració responsable de complir amb les bases de la convocatòria i la resta de normes que resulten d'aplicació.
  
- Certificat mèdic que acredite que no pateix cap malaltia o defecte físic que impedisca la prestació de treballs i els estudis que comporta l'acceptació de la beca.
  
- Documentació adequada que acredite que el candidat té cobertura sanitària.
  
Tots els mèrits que s'al·leguen hauran de ser acreditats documentalment, mitjançant original o fotocòpia compulsada, en el moment de presentació de les sol·licituds.
  
Serà causa d'exclusió la no aportació de la documentació, certificats i declaracions assenyalades. Si les instàncies presentades no reuniren tots i cada un dels requisits exigits en aquesta convocatòria, es requerirà l'interessat perquè, en un termini de deu dies, esmene la falta o adjunte els documents preceptius, amb indicació que, si així no ho fera, se li tindrà per desistit de la seua petició.
  
Cinquena. Selecció
  
Per a l'examen de sol·licituds de la beca, es constituirà una comissió avaluadora, que elaborarà les oportunes propostes d'adjudicació de les beques, en el termini d'un mes des de la finalització del termini de presentació de les sol·licituds.
  
La mencionada comissió estarà presidida per la secretària general administrativa, o persona que delegue.
  
Formaran part d'aquesta com a vocals: el cap de l'Àrea de Planificació, la cap del Servei de Gestió Administrativa, el cap del Servei d'Informàtica i el cap del Servei de Formació i Qualitat en Recursos Humans, o persones que deleguen.
  
Com a secretari d'actes participarà un tècnic del Servei de Formació i Qualitat en Recursos Humans.
  
Els membres de la comissió avaluadora podran ser assessorats, en qualsevol cas, pel personal tècnic o professional que es considere necessari, que podrà assistir amb veu però sense vot.
  
La Conselleria de Benestar Social es reserva la facultat de deixar deserta, totalment o parcialment, l'adjudicació de la beca convocada i d'interpretar el contingut d'aquestes bases.
  
La selecció dels becaris serà donada per la puntuació obtinguda per l'aplicació del següent barem:
  
- expedient acadèmic. Es valorara en relació a la qualificació mitjana ?segons el que estipula l'annex I del RD 1.497/87, de 27 de novembre- fins a 3 punts, del següent mode:
  
aprovat: 1 punt
  
notable: 2 punts
  
excel·lent: 3 punts
  
- Altres mèrits acadèmics: altres titulacions, màsters, i cursos, assistències a jornades: fins a 1,50 punts.
  
- Coneixements de valencià: fins a 0,50 punts, d'acord amb el següent barem:
  
nivell oral: 0,10 punts
  
nivell elemental: 0,15 punts
  
nivell mitjà: 0,30 punts
  
nivell superior: 0,50 punts
  
- coneixements d'altres idiomes, tenint especial consideració els oficials de la Unió Europea: fins a 2 punts.
  
- Memòria: fins a 3 punts, en la que, en un màxim de 15 folis, es desenvoluparà un tema sobre els següents aspectes:
  
Beques classe A: «Desenvolupament sostenible i polítiques socials en els països més avançats de la Unió Europea».
  
Beques classe B: «Propostes sobre Comunicació i Imatge en la Política Social de la Comunitat Valenciana».
  
Beques classe C: «Disseny d'una intranet per a la Conselleria de Benestar Social- o «Disseny d'un portal del funcionari per a la Conselleria de Benestar Social».
  
Sisena. Procediment de selecció
  
El procés de selecció tindrà les següents fases:
  
La comissió avaluarà els mèrits de cada sol·licitant deduïts dels documents aportats.
  
Obtinguda la puntuació global de tots els aspirants, s'exposarà la llista al tauler de la Conselleria durant 10 dies per a la fase d'al·legacions.
  
Finalitzat el procés de selecció, la comissió avaluadora elaborarà una proposta de concessió de beques que contindrà la relació de beneficiaris i una borsa de reserva, per ordre de puntuació, per al cas de produir-se alguna renúncia o abandó.
  
Setena. Concessió
  
El secretari general de la Conselleria de Benestar Social dictarà una resolució, a la vista de la proposta de la comissió avaluadora, en la qual s'adjudiquen les beques i es constituïsca la borsa de reserva a què es refereix la base setena en el termini màxim de 60 dies comptadors a partir de l'endemà de la finalització de presentació de sol·licituds.
  
La Conselleria de Benestar Social es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
La resolució de concessió es notificarà als interessats i serà publicada en el Diari Oficial de la Generalitat Valenciana.
  
Vuitena. Drets, obligacions, tutoria i incidències dels becaris
  
L'acceptació de la beca suposa l'adquisició dels següents compromisos:
  
1. Complir les bases de la convocatòria i la resta de normes que resulten d'aplicació com a conseqüència seua.
  
2. Començar amb el gaudi de la beca el dia que s'assenyale.
  
3. Exercir l'activitat, objecte d'aquesta convocatòria, sota la supervisió del cap del servei en què exercisca la beca.
  
4. Realitzar les comeses inherents a la finalitat de la beca, d'acord amb la distribució que organitze l'òrgan que exerceix la tutela, amb un horari màxim de 35 hores setmanals per a les beques de classes A i B i de 30 hores setmanals per a les beques de classe C.
  
5. No simultanejar el gaudi de la beca amb cap altra d'igual o semblant activitat.
  
6. Presentar un informe dins dels 15 dies posteriors al terme de cada semestre natural, que contindrà la menció de les activitats i estudis realitzats en el període.
  
L'incompliment pel becari o becària de les seues obligacions podrà donar lloc a la privació de la beca pel temps que quedara de gaudi, sense perjuí de les altres responsabilitats que resultaren exigibles.
  
Els beneficiaris d'aquesta subvenció no podran percebre simultàniament cap tipus de retribució econòmica, bé en concepte de treball per compte d'altri, bé per gaudi de qualsevol altra beca. La infracció d'aquesta regla deixarà sense efecte la beca.
  
La condició de becaris no genera cap relació laboral ni administrativa amb la Generalitat Valenciana.
  
Davant les incidències, renúncies, abandons o incompliments que deixen vacant una beca, es procedirà a cobrir-la segons l'ordre establit en la borsa de reserva que resulte del procés de selecció.
  
El secretari general resoldrà les incidències que es produïsquen durant el període de gaudi de les beques a proposta del cap o la cap de la unitat administrativa corresponent, i podrà deixar-les sense efecte, amb audiència prèvia a l'interessat, en els següents casos:
  
a) Incompliment, sense causa que ho justifique, de les condicions establides en aquesta convocatòria.
  
b) No realitzar l'activitat que va motivar la concessió.